༄༅། །འབྲས་རྩིས་མདོར་བསྡུས་བཞུཊ་སོ། །
༄༅། །ན་མོ་གུ་རུ་མཉྫུ་གྷོ་ཥཱ་ཡ། བླ་མ་དང་པོའི་སངས་རྒྱས་དང༌། །འཇམ་
དཔལ་དབྱངས་ལ་གུས་བཏུད་དེ། །བཟང་ངན་འབྲས་བུའི་རྩིས་འབྲས་ནི། །མཁས་
པའི་གཞུང་ལས་བཀོལ་བར་བྱ། །ཀ རབ་བྱུང་འཆད་ཉན་བྱེད་པའི་རྩིས། །ཉིམ་
ཕུར་བུ་པ་སངས་བཟང༌། །དམར་སྤེན་ངན་ཞིང་ཟླ་ལྷག་གཉིས། །རབ་བྱུང་ངན་
ཀྱང་འཆད་ཉན་བཟང༌། །སྐར་མ་མགོ་ལག་ནབས་སོ་རྒྱལ། །མཆུ་དང་མེ་བཞི་ནག་
ས་རི། །ས་ག་མོན་དྲེ་མོན་གྲུ་དང༌། །ཆུ་སྟོང་རྣམས་བཟང་རབ་བྱུང་ནི། །སྣོན་
འབྲིང་གྲོ་བཞིན་ངན་པ་སྟེ། །འཆད་ཉན་ལ་ནི་གྲེ་དབོའང་བཟང༌། །ལུག་གླང་ཆུ་
སྲིན་སེང་གེ་བུམ། །ཉ་བཟང་འཁྲིག་གཞུ་བུ་མོ་ངན། །ཚེས་གྲངས་གསུམ་ལྔ་བཅུ་
བཅུ་གཅིག །བཅུ་བཞི་ཉེར་གསུམ་བཟང་བ་ཡིན། །ཉི་མ་འབྲུག་དང་ཕག་གཉིས་
དགེ །ལུག་གླང་གཉིས་པོ་ངན་པ་ཡིན། །ཁ དཀྱིལ་འཁོར་འདྲི་དང་སྒྲུབ་མཆོད་
ནི། །ཧོར་ཟླ་དགུ་པའི་བཅོ་ལྔ་ནས། །བཞི་པའི་ཉའི་བར་བདུན་པོ་ཡི། །ཡར་ངོའི་
ཚེས་གཅིག་གསུམ་ལྔ་བདུན། །བརྒྱད་བཅུ་བཅུ་གཅིག་བཅུ་གསུམ་དང༌། །བཅུ་
བཞི་བཅོ་ལྔར་གཟའ་ཕུར་བུ། །ཟླ་བ་པ་སངས་ཉི་མ་བཞི། །སྐར་མ་རྒྱལ་སྐག་ས་ག་
དང༌་། །མེ་བཞི་ ཐ་སྐར་སྣོན་རྣམས་བཟང༌། ། ཁྱད་པར་ཡར་ ངོའི་ ཚེས་བརྒྱད་
དང༌། །གཟའ་ཕུར་སྐར་མ་རྒྱལ་རྣམས་ལ། མཆོག་ཏུ་བཟང་ཞིང་གཟའ་སྐར་དག
ལེགས་ན་མར་ངོ་ལ་ཡང་རུང༌། སྦྱོར་ངན་དགུ་དང་བིཥྚི་རྣམས། སྤངས་ནས་དཀྱིལ་
འཁོར་འདྲི་བསྒྲུབ་བྱ། །ག རབ་གནས་བྱ་བའི་རྩིས་འབྲས་ནི། །དགུན་ཉི་ལོག་
ནས་བྱང་བགྲོད་ཀྱི། །ཟླ་བ་དྲུག་པོའི་ཡར་ངོ་ཡི། །ཚེས་གཉིས་གསུམ་བརྒྱད་བཅུ་
གསུམ་དང༌། །བཅོ་ལྔ་རྣམས་བཟང་གཟའ་སྐར་དག །འཛོམ་ན་ཉེར་དགུ་གནམ་
གང་གཉིས། ། སྤངས་པའི་མར་ངོའི་ཕྱོགས་ལའང་རུང་། ། གཟའ་ནི་ཕུར་ ལྷག་
སངས་ཟླ་བཟང༌། །སྐར་མ་སྣར་མགོ་ལག་རྒྱལ་དབོ། །མེ་བཞི་ལྷ་མཚམས་སྣོན་དང་
སྣུབས། །ཆུ་སྟོད་ཆུ་སྨད་ཁྲུམས་སྨད་བཟང༌། །གཟའ་ཚེས་འཕྲོད་སྦྱོར་བཟང་བ་
197

ནི། །ཚེས་གསུམ་དྲུག་པ་བདུན་པ་དང་ ། །བཅུ་དང་བཅུ་གཅིག་ཟླ་བ་ཤིས། །
གཉིས་བཞི་ བརྒྱད་ བཅུ་ བཅུ་ གཅིག་ལྷག ། གཉིས་བདུན་ དགུ་ དང་ བཅུ་ གཅིག་
ཕུར། །དྲུག་བདུན་བཅུ་དོར་པ་སངས་དགེ། །ཞེས་པ་དེ་རྣམས་རབ་གནས་རྒྱུད། །
རིག་པ་མཆོག་ལས་གསུངས་པ་ཡིན། །གཞན་ལས་དེ་སྟེང་ཚེས་ལྔ་བཅུ། །གཟའ་ནི་
ཉི་མ་སྐར་མ་ཡང་། །བྱི་བཞིན་ཁྲུམས་སྟོད་བཟང་བར་བཤད། །དུས་སྦྱོར་གླང་སེང་
སྡིག་བུམ་ཤིས། ། ཉི་མ་གླང་སྟག་ཡོས་འབྲུག་བཟང༌། །བིཎྚི་སྲེག་ཚེས་འཆི་སྦྱོར་
དང་། །ས་བདག་ངན་རྣམས་སྤངས་ཏེ་བྱ། །ང རྒྱལ་སར་བསྐོ་སོགས་ཆེ་འདོན་
རྩིས། །ཉི་མ་ཕུར་བུ་བཀྲ་ཤིས་བཟང༌། །ཟླ་ལྷག་སངས་འབྲིང་སྤེན་པ་ངན། །སྣར་
མགོ་རྒྱལ་སྣོན་ལྷ་མཚམས་དང་། །ཆུ་སྨད་མོན་གྲུ་དབོ་ཁྲུམས་སྨད། །ནམ་གྲུ་སྨིན་
དྲུག་ས་རི་དང་། །ནབས་སོ་མེ་བཞི་ཆུ་སྟོད་བཟང༌། །གྲོ་བཞིན་བྱི་བཞིན་སྣུབས་ས་
ག །བྲ་ཉེ་ལག་སྐག་མཆུ་ནག་པ། །མོན་དྲེ་རྣམས་ནི་ངན་པས་སྤང༌། །ཚེས་གཅིག་
གཉིས་བརྒྱད་དགུ་བཅུ་དང༌། །བཅུ་གཅིག་བཅུ་གཉིས་བཅུ་གསུམ་པ། །བཅོ་ལྔ་
བཅོ་བརྒྱད་རྣམས་ལ་བཟང༌། །ཉིམ་སྟག་ཡོས་འབྲུག་རྟ་དགེ །སྤྲུལ་སྤྲེ་ངན་ལ་དུས་
སྦྱོར་ནི། །སེང་གེ་བཟང་ཞིང་གཞུ་བུ་ཉ། རུང་བ་ཙམ་སྟེ་ཆུ་སྡིག་ངན། །ཅ བྲན་
གཡོག་བསྟེན་པའི་རྩིས་འབྲས་ནི། །ཟླ་བ་ལྷག་པ་པ་སངས་བཟང་། །ཉི་ཕུར་འབྲིང་
སྟེ་དམར་སྤེན་ངན། །སྐར་མ་ནབས་སོ་རྒྱལ་མཆུ་དབོ། །སྣུབས་དང་ཆུ་སྟོད་ཆུ་སྨད་
དང༌། །ཁྲུམས་སྟོད་ཁྲུམས་སྨད་རྣམས་བཟང་སྟེ། །གྲེ་དང་སྣོན་ངན་ཚེས་གྲངས་
ནི། །བཞི་ལྔ་བཅུ་དྲུག་ཉེར་བཞི་བཟང༌། །གཅིག་གཉིས་བརྒྱད་དང་ཉ་བཅུ་དྲུག །
བཅུ་བདུན་བཅོ་བརྒྱད་བཅུ་དགུ་རྣམས། །བཏང་སྙོམས་དེ་ལྷག་ཀུན་ངན་ནོ། །
དུས་སྦྱོར་ལུག་གླང་སེང་གེ་གཞུ། །ཆུ་སྲིན་བཟང་ལ་ཀར་སྲང་ངན། །ཉི་མ་རྟ་
བཟང་སྦྲུལ་ཉི་དང་། །སྦར་ཁོན་ས་ཡི་འཕུང་བྱེད་ངན། །ཆ བྱིས་པ་སྒོ་འཁྲིད་
བྱེད་པའི་རྩིས། །དྲག་གཟའ་གསུམ་དང་སྨིན་དྲུག་སྐག །བྲ་ཉེ་སྤངས་པའི་ཡར་ངོ་
ཡི། །གཟའ་སྐར་འཕྲོད་སྦྱོར་བཟང་པོར་བྱ། །དེ་བཞིན་སྲས་བུ་ལ་སོགས་པ། །
ནས་རྒྱུའི་ས་བདག་ངན་པ་དང་། །ཁྱད་པར་བུ་ཆུང་གནམ་སྒོ་མང༌། །སྤར་ཁའི་
198

གཉན་དུས་གཅིག་དཀར་དང་། །འདྲེ་ལྔ་བདུད་གཅོད་སྒྲ་གཅན་སོགས། །དྲག་
པོའི་གདོང་ཐུག་ཕྱོགས་རྣམས་འཛེམ། །ཇ བག་མ་གཏོང་ལེན་བྱེད་པའི་རྩིས། །
ཟླ་བ་ཕུར་བུ་པ་སངས་བཟང༌། །ཉི་མ་མིག་དམར་ལྷག་སྤེན་ངན། །ས་རི་ཆུ་སྨད་
དབོ་གསུམ་བཟང་། །གྲོ་བཞིན་ཚུར་ལེན་བཟང་བ་སྟེ། །ནབས་སོ་མགོ་རྒྱལ་ས་ག་
བཞི། །ལེན་པ་བཟང་ཡང་གཏོང་བ་ངན། །དེ་ལྷག་ཐམས་ཅད་ངན་པས་སྤང༌། །
དུས་སྦྱོར་གླང་འཁྲིག་སེང་གཞུ་ཉ། །བུ་མོ་རྣམས་བཟང་ལུག་སྲང་སྡིག །ཆུ་སྲིན་
རྣམས་ནི་ངན་པ་ཡིན། །རྟེན་འབྲེལ་འདུ་བྱེད་སྐྱེ་མཆེད་ཚོར། །ལེན་སྲེད་རྣམས་
བཟང་ཉི་མ་ནི། །ཡོས་ལུག་སྤྲེའུ་བཟང་སྟག་སྤྲུལ་བྱི། །བྱི་བ་གླང་རྣམས་ངན་པ་
ཡིན། བིཥྚི་རྒྱུ་དང་འཆི་སྦྱོར་དང༌། །འཇིག་འདུད་མི་འཕྲོད་མི་མཐུན་ཉི། །སྤར་ལི་
གཉིས་ནག་གསུམ་མཐིང་འཆར། །ལོ་ཟླ་ཉི་མ་ནག་པ་སོགས། །ལོ་ཟླ་ཞག་དུས་
གནས་རྒྱུ་ཡི། །ས་བདག་ངན་པའི་ཕྱོགས་དུས་འཛོམ། །གདགས་ཀྱི་ལྷ་དྲུག་གནས་
ཕྱོགས་དང་ ། །བདུད་རྩི་ཐུན་མཚམས་གཟའ་སྐར་གྱི། །འཕྲོད་སྦྱོར་བཟང་པོ་
རྣམས་ལ་བྱ། །ཉ སྐྲ་འཁྲུ་བ་དང་ཁྲུས་བྱེད་རྩིས། ། ཟླ་ལྷག་པ་སངས་ཕུར་བུ་
བཟང་། །མིག་དམར་སྤེན་པ་ངན་པ་ཡིན། ། ཉི་མར་ཁྲུས་བཟང་སྐྲ་འཁྲུ་ངན། །
དབྱུག་སྨིན་སྣར་མགོ་ལག་ས་རི། །ལྷ་མཚམས་ཆུ་སྟོད་ཆུ་སྨད་ནག །བྱི་བཞིན་མོན་
དྲེ་ཁྲུམས་སྨད་དང༌། །ནམ་གྲུ་རྣམས་ནི་སྤྱིར་བཟང་ཞིང༌། ཁྱད་པར་གྲོ་བཞིན་སྐྲ་
འདྲེག་བཟང༌། །བྲ་ཉེ་རྒྱལ་མཆུ་གྲེ་ས་ག །ཁྲུམས་སྟོད་རྣམས་ངན་གཞན་བཏང་
སྙོམས། །བུ་མོ་ཆུ་སྲིན་བུམ་ཉ་བཟང༌། །སྲང་དང་ཀ་ཎྚ་ངན་པ་ཡིན། །ཚེས་གསུམ་
བཞི་ལྔ་དྲུག་བརྒྱད་བཅུ། །དྲག་འདེད་ཚེས་དང་མི་བདག་སྐྱོན། །བཅུ་དགུ་ཉེར་
གཉིས་ཉེར་གསུམ་དང༌། །ཉེར་དྲུག་རྣམས་བཟང་ལྷག་རྣམས་ངན། །ཉི་མ་སྟག་ཁྱི་
གཉིས་པོར་འཛེམ། །ཏ གོས་དྲ་གོས་གྱོན་རྒྱན་འདོགས་རྩིས། །ལྷག་ཕུར་སངས་
གསུམ་དྲ་གྱོན་བཟང༌། །ཉི་ཟླ་དམར་སྤེན་ངན་པར་བརྗོད། །སྣར་མ་ནབས་སོ་རྒྱལ་
མེ་བཞི། །ས་རི་ས་ག་ལྷ་མཚམས་ནག །མོན་དྲེ་ཁྲུམས་སྨད་ཆུ་སྨད་དང༌། །གྲོ་
བཞིན་དབྱུ་གུར་དྲ་གྱོན་དང༌། །ནམ་གྲུར་གྱོན་བཟང་དེ་ལྷག་ངན། །གླང་འཁྲིག་བུ་
199

མོ་སེང་བཞི་པོ། ། དྲ་གྱོན་སྤྱིར་བཟང་བྱེ་བྲག་ཉ། ། འདྲ་དང་གཞུ་ནི་གྱོན་པར་
བཟང་། །ཆུ་སྲིན་དྲ་དང་ཀར་སྡིག་གཉིས། །གྱོན་པར་ངན་ལ་ཁྱི་ཉི་ནི། །འདྲར་
བཟང་ཚེས་ གྲངས་ བརྒྱད་ པ་དང༌་། ། སྤྲེའུ་ ཉི་དྲ་གྱོན་གཉིས་ཀར་ངན། ། རྒྱན་
འདོགས་པ་ལ་ཉི་ཟླ་ལྷག །སངས་ཕུར་བཟང་ཞིང་དམར་སྤེན་དང༌། །སྨིན་དྲུག་
མགོ་ལག་ནབས་སོ་རྒྱལ། །མཆུ་གྲེ་དབོ་དང་མེ་བཞི་ནག །ལྷ་མཚམས་སྣོན་སྣུབས་
ཆུ་སྟོད་སྨད། །གྲོ་བཞིན་བྱི་བཞིན་མོན་དྲ་དང༌། །ཁྲུམས་སྨད་རྣམས་བཟང་བྲ་ཉེ་
དབྱུག །སྐག་དང་མོན་གྲུ་ངན་པ་ཡིན། །གླང་འཁྲིག་བུ་མོ་གཞུ་སེང་གེ །ཉ་ཡི་དུས་
སྦྱོར་རྟ་སྤྲེ་ཉི། །བདུད་རྩི་ཐུན་མཚམས་ཟིན་ཆོས་འཆར། །རྟེན་འབྲེལ་འདུ་བྱེད་
འབྱུང་འཕྲོད་ནི། །ས་ཆུ་འཕྲད་པ་རྣམས་བཟང་ངོ། །ཐ རྟ་ཕྱུགས་འདུལ་བཅོས་
བྱེད་པའི་རྩིས། །རྟ་འདུལ་ཉི་མིག་སངས་ཕུར་བཟང༌། །ཟླ་ལྷག་འབྲིང་ལ་སྤེན་པ་
ངན། །བཅོས་བྱེད་ཟླ་ལྷག་བཟང་བ་སྟེ། །ཉི་སྤེན་ངན་ལ་མིག་དམར་ནི། །མེ་རྒྱག་
བཟང་ཡང་བཅོས་གཞན་ངན། །སྨིན་དྲུག་སྣར་མ་མེ་བཞི་ནག །རྟ་འདུལ་བཟང་
ཞིང་ཆུ་སྨད་དང་། ། མོན་དྲེ་མོན་གྲུ་ས་རི་རྣམས། ། བཅོས་བྱེད་ལ་བཟང་མགོ་
ནབས་སོ། །གྲོ་བྱི་བཞིན་རྣམས་འདུལ་བཅོས་བཟང་། །ས་རི་མོན་གྲུ་ཁྲུམས་སྟོད་
དང༌་། ། ཆུ་སྟོད་འདུལ་ངན་ལྷ་མཚམས་སྐག ། བཅོས་ངན་མཆུ་གྲེ་གཉིས་ཀར་
ངན། །མེ་བཞི་ཟེ་རྡོག་འདྲེག་པ་དང་། །ནམ་གྲུ་སྐག་ལ་བྱ་གཅོད་བཟང༌། །གྲོ་
བཞིན་བྱི་བཞིན་བྱ་གཏོང་ངན། །དུས་སྦྱོར་གླང་སེང་གཞུ་བཟང་སྟེ། །ཀར་བུམ་
གཉིས་ངན་ཉི་མ་ནི། །ཡོས་བཟང་བྱི་རྟ་ངན་པར་དྲན། །གནག་ཕྱུགས་འདུལ་བ་ཟླ་
ལག་སངས། །ཕུར་སྤེན་བཟང་ལ་ཉི་མིག་ངན། །ཐ་སྐར་མེ་བཞི་ས་རི་སྣར། །ས་ག་
ཆུ་སྟོད་གྲོ་བྱི་བཞིན། མགོ་རྒྱལ་ནག་པ་ཁྲུམས་སྟོད་དང༌། །མོན་དྲེ་ནམ་གྲུ་ཕྱུགས་
འདུལ་བཟང་། །ནབས་སོ་མོན་གྲུ་གཉིས་འབྲིང་སྟེ། །བྲ་ཉེ་སྨིན་དྲུག་སྐག་མཆུ་
གྲེ། །དབོ་དང་ལྷ་མཚམས་རྣམས་ལ་ངན། །དུས་སྦྱོར་སྲང་གཞུ་བུམ་ཉ་དང༌། །ཉི་
མ་ཡོས་བཟང་ཚེས་དྲུག་དྲག །མི་བདག་བཅུ་དགུ་ཉེར་ལྔ་དང་ ། །ཉེར་དྲུག་
རྣམས་ལ་བཟང་བ་ཡིན། །ད གསོན་དགེ་བྱ་བའི་འབྲས་རྩིས་ནི། །ལྷག་ཕུར་
200

སངས་བཟང་ཟླ་ཉི་འབྲིང༌། །མིག་དམར་སྤེན་པ་ངན་པར་བརྗོད། །སྣར་མགོ་ལག་
དང་ནབས་སོ་རྒྱལ། །མེ་བཞི་ས་རི་མོན་དྲེ་དབོ། །མོན་གྲུ་བྱི་བཞིན་ཁྲུམས་སྟོད་
སྣོན། །མཆུ་གྲེ་ནག་པ་ནམ་གྲུ་བཟང༌། །བྲ་ཉེ་ཁྲུམས་སྨད་གྲོ་བཞིན་དང༌། །སྐག་
ངན་དུས་སྦྱོར་གླང་སེང་གཞུ། །བུམ་པ་བུ་མོ་བཟང་བ་སྟེ། །སྲང་སྡིག་ཆུ་སྲིན་ལུག་
རྣམས་ངན། །ཉི་མ་འབྲུག་དགེ་བྱ་ཉིར་འཛེམ། །ན གཤིན་ལས་བྱེད་པའི་འབྲས་
རྩིས་ནི། ། ཟླ་ལྷག་ཕུར་སངས་གཤིན་ལས་སྤྱིར། ། བཟང་ཡང་ལྷག་པར་དུར་སྤོ་
འདེབས། །པ་སངས་མེ་སྲེག་སར་སྦ་དང༌། །ཉི་མིག་སྤེན་གསུམ་ཀུན་ལ་ངན། །
ཕུར་བུ་རོ་སྲེག་བཟང་བ་སྟེ། །གཟའ་གཞན་རྣམས་ལ་རོ་སྲེག་འཛེམ། །སྐར་མ་ཐ་
སྐར་ནབས་སོ་དང༌། །ནམ་གྲུ་རྣམས་ནི་སྤྱི་ལ་བཟང་ ། །ཁྲུམས་སྨད་སྣུབས་རྒྱལ་
སྐག་ས་རི། །ནག་པར་ཤིད་བཟང་དུར་ལས་ངན། །མོན་གྲུ་ཁྲུམས་སྟོད་བྱི་བཞིན་
ལ། །ཤིད་ངན་དུར་གྱི་ལས་རྣམས་བཟང་། །སྨིན་དྲུག་བྲ་ཉེར་གཞན་ངན་ཡང༌། །
སྲེག་བཟང་ཆུ་སྨད་སྲེག་སྦ་ངན། །རྒྱལ་ལ་སྐྱེས་པའི་ཕུང་པོ་དང༌། །ནམ་གྲུར་བུད་
མེད་ཕུང་པོ་ལ། །བསྒྲུལ་བསྐྱོད་བྱེད་པ་གཏན་བཀག་ཡིན། །དབོ་ལ་གཤིན་ལས་
འབྲིང་པོ་སྟེ། །སྣར་མ་མགོ་ལག་མཆུ་དང་གྲེ །མེ་བཞི་ས་ག་ལྷ་མཚམས་སྣོན། །ཆུ་
སྟོད་གྲོ་བཞིན་མོན་དྲེ་ལ། །གཤིན་གྱི་ལས་ཀུན་འཛེམ་པར་བྱ། །ཉི་མ་སྟག་སྤྲེ་ཁྱི་
གསུམ་བཟང་། །བྱ་ཡོས་སྦྲུལ་ཕག་ཤིད་སྟོན་དང༌། །འབྲུག་ལ་རོ་འདོན་ཕག་ཉི་
ལ། །དུར་འདེབས་ངན་ ཞིང་ ཚེས་གྲངས་ནི། ། གསུམ་བདུན་ བཅོ་ ལྔ་ ཉེཪ་ ལྔ་
བཟང། །གཅིག་ལྔ་བཅུ་དང་ཉི་ཤུ་དང་། །ཉེར་གཉིས་ཉེཪ་བརྒྱད་གནམ་གང་
ངན། །བིཎྚི་སྲེག་ཚེས་བདུད་ཉི་སོགས། །འཕྲོད་སྦྱོར་ངན་དང་སྤར་ཁ་ལི། །སྨེ་བ་
བདུན་དམར་གཉིས་ནག་དང། །གནས་རྒྱུའི་ས་བདག་ངན་པའི་རིགས། །ཤིད་ཀྱི་
གནམ་སྒོར་བཅས་པ་འཛེམ། །པ ལམ་ཞུགས་དོན་གཉེར་འབྲས་བུ་ནི། །ཉི་མ་
མིག་དམར་སྤེན་གསུམ་ངན། །ཟླ་བ་ལྷོར་བཟང་ཕྱོགས་གཞན་ངན། །ཕུར་ལྷག་
སངས་གསུམ་སྤྱ